MAAHANMUUTTOVIRASTOPÄÄTÖS Asiakasnumero

MIGRATIONSVERKET*******

FINNISH IMMIGRATION SERVICE

12.7.2016

Diaarinumero

SALASSA PIDETTÄVÄ

JulkL (621/1999) 24 S 1 mom. 24 k. L 1270/1997 11 S



KANSAINVÄLISTÄ SUOJELUA JA OLESKELULUPAA KOSKEVA

HAKEMUS, KÄÄNNYTTÄMINEN

HAKIJA ********** syntynyt, ******** Mosul, Irak kansalaisuus Irak

Henkilötiedot perustuvat Irakin passin nro. *******, henkilökortin ******* ja kansalaisuustodistuksen *********. Henkilöllisyytesi voidaan pitää varmistettuna

PÄÄTÖS Maahanmuuttovirasto ei anna sinulle turvapaikkaa eikä myönnä oleskelulupaa.

Maahanmuuttovirasto käännyttää sinut kotimaahasi Irakiin.

Maahanmuuttovirasto määrää sinulle 30 päivän ajan vapaaehtoiselle maasta poistumiselle.

HAKEMUS Olet hakenut Suomesta kansainvälistä suojelua *****2015. Olet kertonut *****2016 järjestetyssä turvapaikkapuhuttelussa hakevasi Suomesta kansainvälistä suojelua. ISIS on uhannut tappaa sinut sekä räjäyttänyt talosi ja työpaikkasi, koska et ole suostunut maksamaan järjestölle rahaa.

Kerroit, että olet etniseltä taustaltasi arabi ja uskonnolliselta suuntautumiseltasi sunnimuslimi.

Kerroit, että olet syntynyt Mosulissa ja olet asunut aina kaupungissa. Olet opiskellut Mosulin yliopistossa ja valmistunut vuonna 2012 arkkitehtuuriinsinööriksi. Lukuvuonna 2009-10 sinut pidätettiin armeijan tarkastuspisteellä.

Sinua haukuttiin sunnien pilkkanimillä. Sinua pidettiin vangittuna ja kidutettiin. Pääsit vapaaksi seitsemän päivän kuluttua kun äitisi oli maksanut 1000 dollaria lunnaita pidättäjillesi.

Valmistuttuasi yliopistosta vuonna 2012 aloitit työskentelyn arkkitehtina ystäväsi *********-nimisessä yrityksessä. Otitte vastaan vain pieniä hankkeita, jotta ette olisi kiinnittäneet huomiota ISISiin. Kertomasi mukaan ISIS uhkailee ja kiristää ihmisiä, jotka menestyvät työssään ja osallistuvat isoihin hankkeisiin. Kertomasi mukaan sinä olet tunnettu työsi vuoksi Länsi-Mosulissa ja olet ansainnut hyvin.

Vuonna 2012 osallistuit valtion hankekilpailuun ja toimit yhteistyössä eteläkorealaisen yrityksen kanssa. Hankkeista ansaitsemillasi tuloilla päätit rakentaa talon tontille, jonka valtio oli antanut sinulle ja äidillesi korvaukseksi isäsi kuolemasta. Elokuussa 2013 ovellisesi ilmestyi yöllä mies, joka väitti sinun olevan Ali. Hän antoi sinulle kirjeen, jossa oli puhelinnumero. Luulit kyseessä olevan erehdys, etkä soittanut numeroon. Kahden viikon kuluttua sait kotiisi toisen kirjeen, jossa oli luoti ja uhkaus tappaa sinut, mikäli et soita. Tällä kertaa nimesi oli kirjoitettu kirjeeseen. Yritit viikon ajan soittaa numeroon kunnes sait yhteyden. He kertoivat olevansa ISIS ja sanoivat tietävänsä sinusta kaiken. He tiesivät sinun olevan tunnettu insinööri ja tienaavan hyvin. He vaativat sinua maksamaan osan tuloistasi ISISille. Et suostunut ja uhkailut jatkuivat tekstiviestitse ja puhelimitse vaikka vaihdoit puhelinnumeroa. Ilmoitit ISISin uhkailuista armeijan tarkastuspisteen upseerille. Hän sanoi, ettei voinut auttaa sinua. Sen sijaan myös hän kiinnostui tuloistasi. Totesit, että olet sekä ISISin että armeijan vainoama ja uhkaama.

Kerroit, että marraskuussa 2013 työnantajasi toimisto räjäytettiin. Lopetit työskentelyn, koska koit olevasi vaarassa. Sait kuitenkin uuden puhelun. Tällä kertaa myös äitisi uhattiin tappaa, jos et suostuisi maksamaan ISISille rahaa. Pakenit saman iltana äitisi kanssa isoisäsi luo, jossa pysyttelit siihen asti kunnes Mosul romahti. Suljit puhelimesi, et ollut yhteydessä kenenkään etkä mennyt lääkäriin, vaikka sairastuit paksusuolentulehdukseen. Kuulit, että ISIS etsi sinua.

Kesäkuussa 2014 ISIS sai Mosulin kaupungin valtaansa. Kerroit, että sinä ja äitisi pakenitte kaupungista monen muun mosulilaisten tavoin pakolaisleirille lähelle Erbiliä. Kuukauden kuluttua lähdöstäsi kuulit, että rakenteilla oleva talosi oli räjäytetty. Et voi palata Mosuliin, koska olet menettänyt kaiken ja pelkäät ISISin tappavan sinut. Et ole suostunut ISISin vaatimuksiin, joten järjestö pitää sinua vastustajanaan, joka tulee tappaa pelotteeksi muille. Totesit, että ISIS ei ole kiinnostunut vain sinusta vaan kaikista Mosulissa asuvista, joilla on työtä ja rahaa. Tämä liittyy ISISin tapaan rahoittaa toimintaansa.

Kerroit, ettet ole saanut apua viranomaisilta ISISin uhkauksiin, vaikka ilmoitit saamistasi uhkailuista armeijan tarkastuspisteellä. Olet kertonut, ettet voi siirtyä sisäisesti muualle Irakiin. Kurdistanin alueelle et arabina pääse ilman oleskelulupaa tai takaajaa. Koet myös, että sunnina sinun olisi vaikea asettautua esimerkiksi Bagdadiin, koska shiiat tappavat siellä sunneja.

LISÄSELVITYKSET

Irakin passi nro. *******, voimassa 17.7.2011- 14.7.2019

Irakin henkilökortti ********

Irakin kansalaisuustodistus *******

Irakin ajokortti

Insinööriliiton jäsenkortti

Isän kuolintodistus

Todistus korvauksesta, jonka sai isän kuoleman jälkeen (maatila)

Todistus yliopistosta

***********

Kuvat räjäytetystä toimistosta

Sähköpostit korealaisen firman kanssa

Kuvat hakijan rakenteilla olevasta räjäytetystä talosta

Asuinkortti äidin nimellä

Ruokakortti

PERUSTELUT KANSAINVÄLISEN SUOJELUN OSALTA

TOSISEIKAT

Olet Irakin kansalainen, syntynyt ja asunut aina Mosulissa. Olet esittänyt Maahanmuuttovirastolle Irakin passin nro. ********, henkilökortin ****** ja kansalaisuustodistuksen ******** , joiden perusteella henkilöllisyyttäsi pidetään varmistettuna. Maahanmuuttovirasto hyväksyy tosiseikkana kertomuksesi kansalaisuudestasi ja kotipaikastasi. Turvapaikkahakemuksesi tutkitaan suhteessa Irakiin.

Olet etniseltä taustaltasi arabi ja uskonnoltasi sunnimuslimi. Ammatiltasi olet arkkitehtuuri-insinööri. Olet esittänyt Maahanmuuttovirastolle englanninkielisen tutkintotodistuksen Mosulin yliopistosta, insinööriliiton jäsenkortin sekä työtodistuksen. Maahanmuuttovirasto hyväksyy tosiseikkana kertomuksesi, uskonnostasi, etnisestä taustasi sekä ammatistasi.

Sinut pidätettiin mielivaltaisesti vuonna 2009-10 valtion tarkastuspisteellä Mosulissa armeijan toimesta. Sinua pilkattiin sunnien haukkumanimillä ja kidutettiin, ja pääsit pois vasta kun äitisi maksoi vaaditut lunnaat.

Maahanmuuttovirasto hyväksyy johdonmukaisen kertomuksesi pidätyksestäsi, vangitsemisestasi ja siitä, että sinua on kidutettu vangitsemisen aikana.

ISIS on vaatinut sinulta rahaa ja uhannut tappaa sinut ja äitisi, jos et suostu heidän vaatimuksiinsa. Tämä tapahtui sen jälkeen, kun olit osallistunut kansainväliseen rakennushankkeeseen, josta olit tienannut hyvin rahaa.

Uhkailut olivat jatkuvia. Työpaikkasi räjäytettiin ja sen jälkeen elit puoli vuotta piilossa isoisäsi luona. Myöhemmin kuulit, että talosi oli räjäytetty ja että ISIS etsi sinua edelleen.

Islamilaiseksi valtioksi itseään kutsuva aseellinen ryhmittymä (ISIS) on kesästä 2014 alkaen pitänyt hallussaan merkittäviä maa-alueita Irakin keskiosissa. Irakin keskushallinnon ja Irakin Kurdistanin aluehallinnon alaiset turvallisuusjoukot sekä niiden kanssa toimivat puolisotilaalliset joukot taistelevat jatkuvasti ISISiä ja sitä tukevia ryhmiä vastaan, ja konfliktin sekä ISISin kukistamisen arvioidaan kestävän vielä pitkään. Konflikti ja väkivaltaisuudet keskittyvät pitkälti niille alueille, joita ISIS pitää hallinnassaan. Väkivallan uhreiksi ovat joutuneet usein myös siviilit. Jatkuvat taistelut, pommitukset, tykistötuli ja terrori-iskut aiheuttavat siviileille vaaraa joutua summittaisen väkivallan kohteeksi. YK on raportoinut taistelun eri osapuolten syyllistyneen vakaviin ihmisoikeusrikkomuksiin sekä humanitaarisen oikeuden loukkauksiin.

ISISin hallitsemilla alueilla oikeudenloukkauksia kohdistuu erityisesti etnisiin ja uskonnollisiin vähemmistöihin. Turvallisuus- ja oikeusviranomaiset eivät kykene monissa Keski-Irakin osissa suojelemaan siviilejä asianmukaisesti tai paikoin lainkaan toimimaan. (Migri 2015, UNAMI 2015, UNSC 2015.)

Irakin turvallisuusjoukot, Irakin Kurdistanin peshmerga-sotilaat ja hallintoon liitoksissa olevat shiiapainotteiset militiat ovat tehneet viime kuukausina merkittäviä aluevaltauksia, ottaen ISISiltä haltuunsa esimerkiksi Sinjarin ja Ramadin kaupungit (UNSC 2016). Monet ISISiltä vapautetut alueet ovat muutostilassa. Infrastruktuuria on tuhoutunut taisteluissa, eikä ole selvää, kuka pitää kaikilla alueilla valtaa. ISISin paettua alueelta paikalliset tahot riitelevät siitä, kuka oli ISISin liittolainen ja kuka sitä vastaan. Tämä on aiheuttanut paikallisia väkivaltaisuuksia. (Foreign Policy 2016.) ISISiltä alueita vapauttaneet turvallisuusjoukot ja ISISin vastaiset sunniheimot ovat paikoittain syyllistyneet oikeudenloukkauksiin, kuten sunnimiesten surmiin (Rohwerder 2015). Sunniväestöä on myös joutunut pakenemaan heidän taloihinsa kohdistuneiden tuhopolttojen vuoksi, ja koska heitä ei päästetä palaamaan koteihinsa kaikilla ISISiltä vapautetuilla alueilla (Al 2016).

Maatiedon mukaan ISIS ei halua päästää siviilejä poistumaan hallussaan olevilta alueilta, koska järjestö kerää näiltä veroja ja tarvitsee heitä ihmiskilviksi Irakin turvallisuusjoukkojen hyökkäyksen varalta. ISISin taistelijat vartioivat hallussaan olevia alueita ja ottavat kiinni pakoon yrittäviä. Pääsy pois ISISin alueilta on vaikeutunut viimeisen vuoden aikana. ISISin hallussa olevilta alueilta on viime vuosina voinut poistua väliaikaisesti, esimerkiksi terveydenhoitoa hakemaan, työn tai perhejuhlan vuoksi tai esimerkiksi hoitamaan eläkeasioita Bagdadin virastoissa. Heinäkuussa 2015 uutisoitiin, että väliaikaisesti, esimerkiksi 1-2 viikoksi Mosulista poistuvan henkilön tuli antaa (arvokas) talo tai auto vakuudeksi ISISille. Vaihtoehtoisesti joku muu henkilön lähipiirissä saattoi antaa omaisuuttaan vakuudeksi siitä että ko. henkilö palaa Mosuliin. Joissain tapauksissa Mosulissa on käytetty myös henkilötakaajaa, joka on voitu panna vankilaan, mikäli matkoille lähtenyt ei ole palannut sovitussa ajassa. Syyskuussa 2015 ISIS päästi joitakin vanhempia mosulilaisia pyhiinvaellusmatkalle Saudi-Arabiaan, mutta sillä ehdolla, että he jättävät omaisuuttaan koskevat asiakirjat pantiksi. Lokakuussa 2015 uutisoitiin, että ISIS päästi ihmisiä poistumaan Mosulista enää harvoin. (Niqash 2015b ja 2015c; Spiegel Online International 2015; The Washington Post 2015.)

Monet ovat paenneet tai yrittäneet pakoa ISISin alueelta, koska he ovat pelänneet joutuvansa ISISin oikeudenloukkausten kohteeksi yhteiskunnallisen asemansa tai elämäntapansa vuoksi. ISISin alueilta pakenevat ihmiset maksavat usein salakuljettajille, jotta nämä vievät heidät yöaikaan pois alueelta. Jotkut ISISin taistelijat katsovat sormiensa läpi ihmisten salakuljetusta ja saavat siitä provision. Salakuljetusverkostoon on salakuljetettujen käsityksen mukaan kuulunut rikollisia, ISISin taistelijoita ja Irakin turvallisuusjoukkojen, kuten peshmergan jäseniä. Irakin kurdijoukot ovat kiistäneet tämän. ISIS on rangaissut äärimmäisillä tavoilla ihmisiä, jotka ovat yrittäneet paeta ISISin hallussa olevilta alueilta. Ankarilla rangaistuksilla, kuten surmilla, ISIS levittää pelkoa, ja pyrkii kitkemään muiden asukkaiden halun paeta ISIS-alueelta. (ABNA24 2016; ARA News 2016; BBC 2015; Iraqi News 2016a ja 2016b; Niqash 2015a ja 201 5b•, RFE/RL 2015; The Washington Post 2015.)

Kerrot tapahtumista johdonmukaisesti ja oma-aloitteisesti. Olet esittänyt valokuvia räjäytetystä talosta ja toimistosta. Edellä esitetty maatieto tukee kertomaasi. Maahanmuuttovirasto hyväksyy kertomasi ISISin tappouhkaukset sekä työpaikkasi ja talosi räjäytykset tosiseikkoina. Olet kuullut talosi räjäytyksestä ISISin valloitettua Mosulin etkä ole tuonut esiin mitään sellaisia seikkoja, että työnantajasi toimisto olisi räjäytetty sinuun henkilökohtaisesti liittyvistä syistä. Maahanmuuttovirasto katsoo, että talosi ja työnantajasi toimisto räjäytettiin Mosulin turvattomassa tilanteessa.

Pelkäät, että ISIS tappaa sinut, jos palaat kotimaahasi. Et ole suostunut ISISin vaatimuksiin maksaa heille rahaa, joten ISIS pitää sinua vastustajanaan ja haluaa tappaa sinut pelottelumielessä esimerkiksi muille. Maahanmuuttovirasto katsoo, ettei rahan antamisesta kieltäytyneiden uhkailujen ja heihin tai heidän perheisiinsä kohdistuneiden väkivaltatekojen syyt ole olleet henkilökohtaisia, vaan niiden tarkoituksena on ollut ylläpitää yleistä pelotevaikutusta ISISjärjestöä kohtaan. Maahanmuuttovirasto ei hyväksy tosiseikkana, että olisit tulevaisuudessa vaarassa joutua ISISin tappamaksi henkilökohtaisten syiden vuoksi, vaan ISISin toiminnan rahoittamiseen liittyvän mielivaltaisen väkivallan vuoksi turvattomalla kotialueellasi.

Kerroit, että ilmoittaessani ISISin uhkailusta tarkastuspisteen upseerille, hän kiinnostui tuloistasi. Totesit, että olet myös armeijan uhkaama ja vainoama. Et ole tuonut esiin mitään ongelmia armeijan taholta vuoden 2009-10 jälkeen. Maahanmuuttovirasto ei hyväksy kertomustasi siitä, että olet kotimaahasi palatessasi armeijan vainoama ja uhkaama.

Kerroit, ettet ole saanut apua viranomaisilta ISISin uhkauksiin. Maatiedon mukaan ISISin hallitsemilla alueilla viranomaiset eivät kykene lainkaan toimimaan. Maahanmuuttovirasto hyväksyy tosiseikkana, ettet voisi saada viranomaisilta suojelu ISISiä vastaan Mosulissa.

Edellä esitetyn maatiedon perusteella Maahanmuuttovirasto katsoo, että on olemassa merkittäviä perusteita uskoa, että olisit vaarassa joutua ISISin erityisen mielenkiinnon ja tätä kautta myös vakavien oikeudenloukkausten kohteeksi jos yrittäisit palata ISISin hallinnassa tällä hetkellä olevaan Mosuliin, sillä ISIS valvoo tarkasti kulkua Mosulissa. Maahanmuuttovirasto hyväksyy näin ollen tosiseikkana sen, että joutuisit ISISin taholta vakavien oikeudenloukkausten kohteeksi palatessasi Mosuliin. Sinulla ei ole kotialueellasi mahdollisuutta turvautua viranomaissuojeluun ISISiä vastaan.

OIKEUDELLINEN ARVIO

Ulkomaalaislain 87 S:n 1 momentin mukaan Suomessa oleskelevalle ulkomaalaiselle annetaan turvapaikka, jos hän oleskelee kotimaansa tai pysyvän asuinmaansa ulkopuolella sen johdosta, että hänellä on perustellusti aihetta pelätä joutuvansa siellä vainotuksi alkuperän, uskonnon, kansallisuuden, tiettyyn yhteiskunnalliseen ryhmään kuulumisen tai poliittisen mielipiteen johdosta. Lisäksi edellytetään, että henkilö ei voi tai on pelkonsa vuoksi haluton turvautumaan kotimaansa tai pysyvän asuinmaansa suojeluun.

Maahanmuuttovirasto ei ole hyväksynyt tosiseikkana kertomaasi siitä, että voisit henkilökohtaisten syiden vuoksi tulla tapetuksi Mosulissa. Maahanmuuttovirasto ei ole myöskään hyväksynyt tosiseikkana, että kotimaahan palatessasi olisit armeijan vainoama tai uhkaama. Pelkosi tulla tapetuksi ei siten näiltä osin ole objektiivisesti perusteltu. Tosiseikkana on kuitenkin hyväksytty, että ISISin hallinnassa tällä hetkellä olevaan Mosuliin palatessasi olisit vaarassa joutua ISISin erityisen mielenkiinnon ja tätä kautta myös vakavien oikeudenloukkausten kohteeksi. Pelko on tältä osin objektiivisesti perusteltua.

Maahanmuuttovirasto on hyväksynyt tosiseikaksi myös sen, että järjestö on räjäyttänyt sekä työpaikkasi että talosi, mutta Maahanmuuttovirasto on katsonut, että niin on tapahtunut Mosulin yleisestä turvattomasta tilanteesta johtuen. Talon räjäytys on luonteeltaan omaisuuteen kohdistuva teko eikä Maahanmuuttovirasto pidä sitä vainona.

Maahanmuuttovirasto on hyväksynyt tosiseikaksi sen, että ISIS-järjestö on vaatinut sinulta rahaa ja on toistuvasti uhannut tappaa sinut, jos et suostu heidän vaatimuksiinsa. Maahanmuuttovirasto katsoo, että sinuun on tältä osin kohdistunut vainoksi katsottavia tekoja. Maahanmuuttovirasto ei kuitenkaan ole hyväksynyt kertomustasi siitä, että voisit tulla tapetuksi Mosulissa henkilökohtaisten syiden vuoksi. ISISin hallinnassa tällä hetkellä olevaan Mosuliin palatessasi olisit kuitenkin vaarassa joutua vakavien oikeudenloukkausten ja siten vainoksi katsottavien tekojen kohteeksi. (UlkL 87

Maahanmuuttovirasto on hyväksynyt ammattisi arkkitehtuuri-insinöörinä. Tällainen ammatti ei kuitenkaan ole ominaispiirre, joka olisi synnynnäistä, muuttumatonta tai muuten keskeisellä tavalla olennaista henkilön identiteetille tai omatunnolle. Myöskään arkkitehtuuri-insinöörinä toimiminen ei tee henkilöä millään erityisellä tavalla muusta yhteiskunnasta erottuvaksi. Näin ollen

Maahanmuuttovirasto ei voi katsoa sinun kuuluvan ulkomaalaislaissa tarkoitettuun tiettyyn yhteiskunnalliseen ryhmään pelkästään ammattisi perusteella. Olet kuitenkin kieltäytynyt maksamasta ISISilIe rahaa, joten sinulla voidaan katsoa olevan oletettu poliittinen mielipide, mikä on yksi ulkomaalaislain mukaisista vainon syistä. Maahanmuuttovirasto ei ole kuitenkaan hyväksynyt kertomustasi siitä, että voisit tulla kotialueellesi palatessasi tapetuksi henkilökohtaisten syiden vuoksi. Tältä osin ulkomaalaislain mukainen edellytys syy-yhteydestä ei täyty. ISISin silmissä jo pelkkä pakeneminen Mosulista voidaan kuitenkin katsoa poliittisen mielipiteen ilmaisuksi. Oletettu poliittinen mielipide on ulkomaalaislaissa mainittu vainon syy. Tältä osin vainoksi katsottavien tekojen ja vainon syyn välillä on ulkomaalaislain mukainen syyyhteys. (Uiki- 87 b S)

ISIS ei ole valtiollinen toimija, mutta sinulla ei ole mahdollisuutta viranomaissuojeluun Mosulissa, joten ISIS voidaan katsoa vainoa harjoittavaksi tahoksi. (UlkL 88 c Sja 88 d S)

Kaikki laissa säädetyt edellytykset turvapaikan myöntämiselle täyttyvät kohdallasi. Maahanmuuttovirasto katsoo, että sinulla on perustellusti aihetta pelätä joutuvasi kotimaassasi vainotuksi ulkomaalaislain 87 S:n 1 momentissa tarkoitetulla tavalla oletetun poliittisen mielipiteen vuoksi.

SISÄINEN PAKO

Ulkomaalaislain 88 e S:n mukaan turvapaikka tai toissijainen suojelu voidaan jättää myöntämättä ulkomaalaiselle, jos hänellä ei ole jossain kotimaansa tai pysyvän asuinmaansa osassa perusteltua aihetta pelätä joutuvansa vainotuksi tai todellista vaaraa joutua kärsimään vakavaa haittaa tai jos hänellä on jossain kotimaansa tai pysyvän asuinmaansa osassa mahdollisuus saada suojelua 88 d S:ssä tarkoitetulla tavalla. Lisäksi hänen on voitava turvallisesti ja laillisesti päästä maan kyseiseen osaan ja hänen on voitava kohtuudella edellyttää oleskelevan siellä.

Maahanmuuttovirasto on edellä katsonut, että sinulla on perusteltua aihetta pelätä joutuvasi vainotuksi takia kotialueellasi Mosulissa. Olet kertonut, ettet voi siirtyä sisäisesti muualle Irakiin. Kurdistanin alueelle et arabina pääse ilman oleskelulupaa tai takaajaa. Koet myös, että sunnina sinun olisi vaikea asettautua esimerkiksi Bagdadiin, koska shiiat tappavat siellä sunneja.

Maahanmuuttovirasto arvioi mahdollisuuttasi siirtyä sisäisesti Irakissa toiselle alueelle. Irakilaisten turvapaikanhakijoiden kohdalla sisäisen paon mahdollisuutta arvioitaessa voidaan Etelä-Irakin shiiavaltaisten läänien sekä Pohjois-Irakissa sijaitsevan kurdien autonomisen alueen ohella arvioida myös sisäistä pakoa Bagdadin kaupunkiin.

Bagdadin tilanne on vakaantunut merkittävästi vuosien 2006—2008 sisällissotavaiheen jälkeen. Keski-Irakiin vuonna 2014 hyökännyt, Islamilaiseksi valtioksi itseään kutsuva aseellinen ryhmittymä (ISIS) ei ole yrittänyt vallata Bagdadia. Sen solut ovat kuitenkin onnistuneet tekemään terrori-iskuja eri puolilla Bagdadin lääniä. Shiialaiset aseelliset ryhmittymät ovat reagoineet ISISin iskuihin tekemällä summittaisia kostoiskuja sunneja vastaan. Iskuja tapahtuu kaikkialla Bagdadissa, mutta varsinaiset aseelliset yhteenotot osapuolten välillä tapahtuvat pääasiassa Bagdadin kaupunkia ympäröivissä naapurikunnissa ja niiden monissa kaupungeissa ja kylissä. (Landinfo 2015; Migri 2015; UNSC 2015a; Upper Tribunal 2015; Washington Institute 2015.)

Yli puolet Irakin armeijan ja poliisin joukoista on sijoitettu maan pääkaupunkiin

Bagdadiin, missä ne toimivat shiiapainotteisten aseellisten ryhmien, kuten

Asa'ib Ahl al-Haqin, Badrin organisaation, Mahdin armeijana (myös Saraya al-

Salam) tunnettujen militioiden ja Kata'ib Hizbullahin tuella. Bagdadin kaupungin alueella useita vuosia voimassa ollut öinen ulkonaliikkumiskielto kumottiin helmikuussa 2015, koska Bagdadiin kohdistuvan uhan katsottiin vähentyneen, ja vastuu turvallisuuden ylläpitämisestä on siirretty armeijalta poliisille. Konfliktin luonne ja siten myös päivittäisen elämän olosuhteet ovat Bagdadin kaupungissa hyvin erilaisia kuin Irakin keskiosissa. Seitsemän miljoonan asukkaan suurkaupunki elää väkivaltaisuuksista huolimatta niin normaalia arkea kuin mahdollista. Liikenne on vilkasta, virastot, koulut, kaupat ja ravintolat ovat auki, ja ulkonaliikkumiskiellon loputtua ihmiset liikkuvat ulkona myös myöhään yöllä. (BBC 2015; Migri 2015; NCCI 2015; UNSC 2015a ja 2015b; Washington Institute 2015.)

Bagdadin väestöstä arviolta jopa noin 80 prosenttia on shiioja. Monet shiiamiehet ovat kesästä 2014 lähtien liittyneet shiialaisiin puolisotilaallisiin ryhmiin taistellakseen ISISiä vastaan. ISISin hyökkäysten myötä Irakin uskontoon perustuvat vastakkainasettelut ovat kärjistyneet entistä vakavammin. Shiialaisten puolisotilaallisten ryhmien epäillään syyllistyneen pääasiassa miespuolisten sunnisiviilien sieppauksiin, kidutuksiin ja tappoihin eri puolilla Irakia, mutta etenkin Bagdadin kaupungissa sekä kaupunkia ympäröivällä vyöhykkeellä. Erityisessä vaarassa ovat olleet sunniarabimiehet, jotka ovat kotoisin alueilta, joita ISIS hallitsee tai missä sunnikapinallisia yleisesti tuetaan. Bagdadin alueen sunniväestö kokeekin, että shiialaiset ääriryhmät pyrkivät väkivaltaa ja muita pelottelukeinoja hyväksi käyttäen ajamaan sunnit pois asuinalueiltaan. Viranomaissuojelun saaminen Bagdadissa sunniarabina on useimmiten epätodennäköistä.

Bagdadissa oli huhtikuussa 2016 yli puoli miljoonaa maan sisällä siirtymään joutunutta henkilöä (IDP). Suurin osa heistä tuli Anbarin läänistä, ja oli paennut ISISin ja Irakin turvallisuusjoukkojen välisiä taisteluita. ISISin soluttautujien pelko vaikeuttaa Bagdadiin pääsyä. Bagdadissa moskeijat tarjoavat turvaa Anbarin läänistä lähtöisin oleville maan sisäisesti siirtymään joutuneille henkilöille, vaikka kaikki bagdadilaiset eivät suhtaudu luottavaisesti näihin henkilöihin.

Bagdadissa on alueita, joissa sunnit ovat enemmistöasemassa, kuten

Mansourin kaupunginosassa ja Adhamiyan kaupunginosan länsiosissa. Adhamiyan alueella väkivallanteot kohdistuvat pääasiassa shiioihin ja valtion virkamiehiin sekä ISF-joukkoihin. (Al 2014; The Atlantic 2016; BBC 2016; Columbia University 2015; CRS 2014; Home Office 2016; IDMC 2015; ISW

2015; Reuters 2014; Rudaw 2014; UNAMI 2015; USAID 2016; IOM Iraq 2016.)

Edellä esitetyn maatiedon mukaan sunnimuslimeihin voi Bagdadin tämänhetkisessä tilanteessa kohdistua oikeudenloukkauksia. Maatieto ei kuitenkaan tue sellaista johtopäätöstä, että jokainen Bagdadissa asuva sunnimuslimi olisi vainon vaarassa yksinomaan uskonsuuntauksensa vuoksi.

Irakin kansalaiset ovat maan perustuslain mukaan vapaita muuttamaan, matkustamaan ja asumaan missä tahansa maan sisällä tai ulkomailla (Iraqi Constitution). UNHCR:n mukaan irakilaisilla on pääsy Bagdadiin lentoteitse Bagdadin kansainvälisen lentokentän kautta riippumatta siitä, mistä osista maata henkilö on kotoisin. Maateitse kaupungin rajoilla oleville tarkastuspisteille saapuvilta on saatettu estää pääsy kaupunkiin tai heille on esitetty vaatimus takaajista ennen kaupunkiin pääsyä. (UNHCR 2016.) Maatiedon mukaan Bagdadissa on sunnienemmistöisiä kaupunginosia, joissa erityisesti sunneihin kohdistuvan väkivallan riski on matalampi.

Maahanmuuttovirasto katsoo edellä esitetyn maatiedon perusteella, että sinun on turvallisesti ja laillisesti mahdollista siirtyä oleskelemaan Bagdadin kaupunkiin. Bagdadin kaupungissa sinuun ei kohdistu uhkaa alueen turvallisuustilanteen vuoksi ja ISISin taholta sinuun kohdistuvan uhan katsotaan rajoittuvan Mosuliin ja lähialueille. Bagdadissa asuu paljon sunniarabeja ja kaupungissa on alueita, joilla sunniarabit voivat elää pääosin ilman oikeudenloukkauksien vaaraa. Olet nuori, työkykyinen ja perheetön mies, ja sunnalaisena arabina kuulut edellä mainituissa kaupunginosissa valtaväestöön. Ottaen huomioon henkilökohtaiset olosuhteesi Maahanmuuttovirasto katsoo, että sinun voidaan kohtuudella edellyttää oleskelevan Bagdadin kaupungissa. Maahanmuuttovirasto katsoo, että sinulla on mahdollisuus sisäiseen pakoon, etkä ole tästä syystä turvapaikan tarpeessa. (UlkL 88 e S)

Maahanmuuttovirasto on edellä katsonut, että sinulla on mahdollisuus turvallisesti ja laillisesti siirtyä asumaan Bagdadiin, etkä siellä ole vaarassa joutua vainon tai vakavan haitan kohteeksi. Näin ollen turvapaikka jätetään myöntämättä.

PERUSTELUT OLESKELULUVAN OSALTA

Ulkomaalaislain 52 S:n mukaan Suomessa olevalle ulkomaalaiselle myönnetään jatkuva oleskelulupa, jos oleskeluluvan epääminen olisi ilmeisen kohtuutonta hänen terveydentilansa, Suomeen syntyneiden siteiden tai muun yksilöllisen inhimillisen syyn vuoksi, kun erityisesti otetaan huomioon olosuhteet, joihin hän joutuisi kotimaassaan, tai hänen haavoittuva asemansa.

Asiassasi ei ole ilmennyt perusteita oleskeluluvan myöntämiseksi yksilöllisestä inhimillisestä syystä.

PERUSTELUT KÄÄNNYTTÄMISEN OSALTA

Maassa oleskelusi jatkuminen edellyttäisi oleskelulupaa, jota sinulle ei ole myönnetty, joten sinut voidaan käännyttää kotimaahasi.

Maahanmuuttovirasto on käännyttämisestäsi päättäessään ottanut huomioon päätöksen perusteena olevat seikat sekä asiaan muutoin vaikuttavat seikat ja olot kokonaisuudessaan.

Maahanmuuttovirasto katsoo, että sinut voidaan käännyttää Irakiin ilman, että voit joutua siellä vainon, vakavan haitan tai epäinhimillisen taikka ihmisarvoa loukkaavan kohtelun kohteeksi tai että sinut voitaisiin lähettää sieltä sellaiselle

PERUSTELUT VAPAAEHTOISELLE PALUULLE

Ulkomaalaislain 147a S:n 1 momentin mukaan käännyttämistä tai karkottamista koskevassa päätöksessä määrätään vähintään seitsemän ja enintään kolmenkymmenen päivän aika, jonka kuluessa ulkomaalaisen on poistuttava maasta vapaaehtoisesti. Vapaaehtoisen paluun aika lasketaan siitä, kun päätös on täytäntöönpanokelpoinen. Aikaa voidaan erityisestä syystä pidentää.

Ulkomaalaislain 150 S:n 1 momentin mukaan maahantulokielto määrätään, jos ulkomaalainen ei ole paluulle määrätyssä ajassa poistunut vapaaehtoisesti. Maahantulokielto määrätään erillisellä päätöksellä.

MUUTOKSENHAKU Voit valittaa tästä päätöksestä Helsingin hallinto-oikeuteen. Valitusosoitus on liitteenä.

TÄYTÄNTÖÖNPANO Maahanmuuttoviraston päätöstä käännyttämisestäsi ei saa panna täytäntöön ennen kuin asia on lainvoimaisesti ratkaistu. Jos asiassa tarvitaan valituslupa korkeimmalta hallinto-oikeudelta, valitus ei estä täytäntöönpanoa, ellei korkein hallinto-oikeus toisin määrää. Ulkomaalaislain 202 S:n mukaan päätös voidaan

panna täytäntöön ennen kuin se on saanut lainvoiman, jos sinä kahden esteettömän todistajan läsnä ollessa ilmoitat suostuvasi päätöksen täytäntöönpanoon ja allekirjoitat päätökseen tehtävän sitä koskevan merkinnän.

Päätöstä maastapoistamisestasi ei saa panna täytäntöön 147 a S:n nojalla vapaaehtoiselle paluulle annetun määräajan kuluessa. Täytäntöönpano on kuitenkin sallittua silloin, kun on olemassa pakenemisen vaara tai henkilön katsotaan olevan vaaraksi yleiselle järjestykselle tai turvallisuudelle.

SOVELLETUT OIKEUSOHJEET



Ulkomaalaislaki (301/2004) muutoksineen.

LÄHTEET ABNA24 2016. ISIS executes 3 Afghan leaders tried to escape from Mosul, 24.1.2016. Osoittees-sa (31.5.2016): http://en.abna24.com/service/middle-eastwest-asia/archive/2016/01 /24/731746/story.html

Al - Amnesty International 2016. Iraq: Evidence of deliberate mass destruction in Peshmerga-controlled Arab villages. Osoitteessa (17.3.2016): http://www.amnesty.org.au/news/comments/41128/

Al - Amnesty International 2014. Absolute Impunity — Militia Rule in Iraq.

October 2014. Osoit-teessa (6.5.2016):

http://www.amnesty.org.uk/sites/default/files/absolute_impunity_iraq_report.pdf

ARA News 2016. ISIS burns an entire family to death near Kirkuk for trying to



escape the group's territory, 12.5.2016. Osoitteessa (31.5.2016): http://aranews.net/2016/05/isis-burns-entire-family-death-near-kirkuW

The Atlantic 2016. The Hell After ISIS. Osoitteessa (6.5.2016):

http://www.theatlantic.com/magazine/archive/2016/05/the-hell-after-isis/476391/

BBC 2015. Baghdad curfew ended by Iraq PM Haider al-Abadi, 5.2.2015. Osoitteessa (20.10.2015): http://www.bbc.com/news/world-middle-east31146013.

BBC 2015. Raped, beaten and sold: Yazidi women tell of IS abuse, 14.7.2015.

Osoitteessa (31.5.2016): http://www.bbc.com/news/world-middle-east33522204

BBC 2016. Iraq divisions undermine battle against IS, 5.2.2016. Osoitteessa (6.5.2016): http://www.bbc.com/news/world-middle-east-35492067

Columbia University 2015. Bagdad — Ethnic Composition in 2015. Osoitteessa (16.5.2016)http://gulf2000.columbia.edu/images/maps/Baghdad_Ethnic_2015_s

m.png

CRS — Congressional Research Service 2014. The "Islamic State" Crisis and U.S. Policy. 12. No-vember 2014. Osoitteessa (6.5.2016): http://fpc.state.gov/docu ments/organ ization/234351 .pdf

Foreign Policy 2016. High Noon in Iraq's Wild West. Osoitteessa (17.3.2016): http://foreig n policy.com/2016/02/22/hig h-noon-in-i raqs-wild-west/

Home Office 2016. Country Information and Guidance. Iraq: Security situation in Baghdad, the south and the Kurdistan Region of Iraq (KRI). Osoitteessa

(18.5.2016):

https://www.gov.uWgovernment/uploads/system/uploads/attachment_data/file/5



IDMC 2015. Iraq: IDPs caught between a rock and a hard place as displacement crisis deepens. Osoitteessa (18.5.2016): http://www.internaldisplacement.org/middle-east-and-north-africa/iraq/2015/iraq-idps-caughtbetween-a-rock-and-a-hard-place-as-displacement-crisis-deepens

IOM Iraq 2016. DISPLACEMENT TRACKING MATRIX. DTM ROUND 44. Osoitteessa

(9.6.2016): http://reliefweb.int/sites/reliefweb.int/files/resources/Round44_Report

_ DTM.pdf

Iraqi News 2016a. ISIS executes 3 young men in Hawija District southwest of Kirkuk, 29.2.2016. Osoitteessa (31.5.2016): http://www.iraqinews.com/iraqwar/isis-executes-3-young-men-hawija-district-southwest-kirkuk/

Iraqi News 2016b. ISIS executes two people tried to escape from Hawija, 3.2.2016. Osoitteessa (31.5.2016): http://www.iraqinews.com/iraq-war/isisexecutes-two-people-tried-escape-hawija/

ISW - Institute for the Study of War 2015. Iraq Situation Report: April 21-22, 2015. Osoitteessa (20.5.2016):

http://www.understandingwar.org/backgrounder/iraq-situation-report-april-21-222015

Landinfo 2015. Irak: sikkerhetssituation per februar 2015, 13.2.2015. Belgian maahanmuuttovi-ranomaisten laatima englanninkielinen käännös: Topical Note Iraq: Baghdad - the security situation as of february 2015. Osoitteessa (2.6.2016): http://www.refworld.org/pdfid/55b7563c4.pdf.

Migri 2015: Irakin tilanne, lokakuu 2015. Maatietopalvelu, 20.10.2015. Musings on Iraq 2016a. Security In Iraq, Dec 22-28, 2015. Osoitteessa (21.6.2016): http://musingsoniraq.blogspot.fi/2016/01 /security-in-iraq-dec-22-28-2015. html.

NCCI — NGO Coordination Committee for Iraq 2015. Baghdad Governorate Profile. Osoitteessa (8.3.2016):

http://www.ncciraq.org/images/infobygov/NCCI_Baghdad_Governorate_Profile.

pdf

Niqash 2015a. On 'Death Road': Civilians Flee Extremist Rule in Hawija, Dodging Checkpoints And Frontlines, 15.7.2015. Osoitteessa (31.5.2016): http://www.niqash.org/en/articles/security/5054/

Niqash 2015b. Escape from the Islamic State: Iraqis Paying People Smugglers To Get Out of Extremist-Controlled Mosul, 17.9.2015. Osoitteessa (31.5.2016): http://www.niqash.org/en/articles/secu rity/51 04/

Niqash 2015c. Escape From the Islamic State: The Iraqi Journalist Who Hid From Extremists in Mosul for a Year, 22.10.2015. Osoitteessa (31.5.2016): http://www.niqash.org/en/articles/security/5141/

Reuters 2014. Special Report - Inside Iraq's 'killing zones', 17.12.2014. Osoitteessa (6.5.2016): http://uk.reuters.com/article/2014/12/17/uk-mideastcrisis-baghdad-specialreport-idUKKBNOJV1 OD20141217

RFE/RL 2015. Ghazalals Story: Whether We Live Or Die, The Important Thing Is To Escape, 19.6.2015. Osoitteessa (31.5.2016):

http://www.rferl.org/content/islamic-state-yazidi-woman-s-ordeal/27081860. html Rohwerder, Brigitte 2015. Conflict dynamics and potential for peacebuilding in Iraq. Osoitteessa (17.3.2016): http://www.gsdrc.org/wpcontent/uploads/2015/09/HDQ1263.pdf

Rudaw 2014. Group accuses Iraqi government of expelling Sunnis from Baghdad, 20.12.2014. Osoitteessa (6.5.2016): http://rudaw.net/english/middleeast/iraq/201220141

Spiegel Online International 2015. Relentless Terror: The Everyday Horrors of the Islamic State, 1.7.2015. Osoitteessa (31.5.2016):

http://www.spiegel.de/international/world/reports-of-everyday-life-under-theislamic-state-a-1 041317. html

UNAMI — UN Assistance Mission for Iraq 2015: Report on the Protection of Civilians in Armed Conflict in Iraq: 11 Sep to 10 Dec 2014. Osoitteessa

(20.10.2015):

http://www.ohchr.org/Documents/Countries/lQ/UNAMl_OHCHR_POC_Report_1 1 Sep-IODec2014_EN.pdf.

UNHCR 2016. Relevant COI for Assessments on the Availability of an Internal Flight or Relocation Alternative (IFA/IRA) in Baghdad for Sunni Arabs from ISISHeld Areas, 3.5.2016. Osoitteessa (21.6.2016) http://www.refworld.org/docid/575537dd4.html

UNSC — UN Security Council 2015a. Third report of the Secretary-General pursuant to paragraph 6 of resolution 2169 (2014). Osoitteessa (20.10.2015): http://www.uniraq.org/images/SGReports/N 1 511878 0/020Third%20Report%200f



UNSC — UN Security Council 2015b: Fourth report of the Secretary-General pursuant to para-graph 6 of resolution 2169 (2014), 13.7.2015. Osoitteessa

(20.10.2015) http://www.uniraq.org/index.php?option=com_k2&view=item&layout=item&id=9



UNSC - UN Security Council 2016. Second report of the Secretary-General pursuant to para-graph 7 of resolution 2233 (2015), 26.1.2016. Osoitteessa (17.3.2016): http://www.uniraq.org/images/SGRepofts/S201677_26.01.2016. pdf

Upper Tribunal (Immigration and Asylum Chamber) 2015. Country Guidance — AA (Article 15(c)) Iraq CG [201 5] UKUT 00544 (IAC), 18.-19.5.2015.

Osoitteessa (20.10.2015): http://www.refworld.org/docid/561224e24.html.

USAID 2016. Iraq - Complex Emergency. Osoitteessa (18.5.2016):

https://www.usaid.gov/sites/default/files/documents/1866/iraq_ce_fs02 03-04-

2016.pdf

Washington Institute 2015. Devils You Don't Know. Osoitteessa (20.10.2015): http://www.washingtoninstitute.org/policy-analysis/view/devils-you-dont-know.

The Washington Post 2015. One man's escape from the Islamic State-ruled city of Mosul, 17.10.2015. Osoitteessa (31.5.2016):

https://www.washingtonpost.com/world/one-mans-escape-from-the-islamicstate-ruled-city-of-mosul/2015/10/17/4185e128-6786-11 e5-bdb66861f4521205_story.html .

Tulosalueen johtaja ******

Ylitarkastaja *********

Tämä päätös on sähköisesti varmennettu ja tulostettu Maahanmuuttoviraston asiankäsittelyjärjestelmästä.

YHTEYSTIEDOT Maahanmuuttovirasto

************

migri@migri.fi, www.migri.fi

KÄSITTELYMAKSU Maksuton

TIEDOKSI Yhdenvertaisuusvaltuutettu

Itä-Uudenmaan poliisilaitos, Vantaan pääpoliisiasema

Päätös on tulkittava henkilön/henkilöiden äidinkielelle tai muulle hänen/heidän ymmärtämälleen kielelle (UlkL 203 S). Alkuperäinen päätös liitteineen ja valitusosoitus luovutetaan asianomaiselle henkilölle. Päätöksen jäljennökseen otetaan tiedoksiantomerkintä. Tiedoksiantomerkinnässä tulee mainita kieli, jolle päätös on tulkittu. Henkilön/henkilöiden, tiedoksiantajan ja tulkin on allekirjoitettava päätöksen tiedoksiantokappale.

Päätösjäljennös tiedoksiantomerkintöineen palautetaan

Maahanmuuttovirastoon. Tiedoksiantaja merkitsee tiedoksiannon ulkomaalaisrekisteriin.

Henkilölle on palautettavia asiakirjoja, jotka toimitetaan postitse tiedoksiantavalle viranomaiselle.

Olen tänään saanut / antanut tiedoksi tämän päätöksen valitusosoituksineen kielellä ja vastaanottanut / luovuttanut päätöksen alkuperäiskappaleen liitteineen.

Paikka

Allekirjoitus

Nimenselvennys

Tulkkina toimi